OpenLLM-France/wikimedia huggingface dataset:
# Joaíma

Joaíma Brasilgo udalerri bat da, Minas Gerais estatuan kokatua. 13.888 biztanle ditu 1.664,19 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756235
* Multimedia: Joaíma / Q1756235
# Ibai Urdinaren delta

Ibai Urdinaren delta edo Yangziren delta (txinera tradizionalez: 長江三角洲; txinera sinplifikatuz: 长江三角洲; pinyinez: Cháng Jiāng Sānjiǎozhōu), Txinako Herri Errepublikako hegoaldean dagoen gunea da. Ibai Urdinaren itsasadarrak Hego Txinako itsasoarekin bat egiten du bertan.
Hiruki forma du eta Shanghai, Jiangsu eta Zhejiang probintziek mugatzen dute. Eremua, tradizionalki, Jiangnan (literalki, «Yangziren hegoaldea») izeneko eskualdearen bihotzean dago.
Eskualdeak biztanle ugari ditu eta oso urbanizatua dago, eta, luzaroan, paper garrantzitsua bete du Txinako historian. Nanjing hiria hainbatetan izan zen Txinako hiriburua. Txinako ekonomiaren gune nagusiena da gaur egun, Hong Kong, Guangzhou eta Pekingo eskualdearekin. 1990eko hamarkadaz geroztik, eskualdeak garapen ekonomiko azkarra izan du, eta horrek munduko portu gunerik aktiboena bihurtu du.

## Kanpo estekak

* Datuak: Q1195076
* Multimedia: Yangtze River Delta / Q1195076
# Ibai Llanos

Ibai Llanos Garatea (Deustu, 1995eko martxoaren 26a) bizkaitar Interneteko izar, streamer, youtuber eta e-sport-casterra da. YouTuben, Twitchen milaka jarraitzaile ditu.

## Biografia

2014an, 19 urte besterik ez zituela, Bideo-joko Profesionalen Ligan sartu zen, enpresa berak egindako casting bat gainditu ondoren. Ander Cortés lagunarekin batera sartu zen. Abuztuan League of Legendseko bere lehen partida aurkeztu zuen, wSystem eta PainGaming artekoa. 2015. urteko urtarrilera arte, ez zion EU LCS txapelketako lehiaketak aurzkezteari ekin.
2016an, Bilbotik Bartzelonara aldatu zen, caster gisa lanaldi osoan lan egin ahal izateko. Egun Valldoreixen bizi da.
2019ko otsailean Ubeat katerako late night bat (Hoy no se sale deitua) aurkezteari ekin zion, gaur egun Bruno Feliu rapariarekin batera aurkezten duena.
Handik urtebetera, 2020ko otsailean, BPLan zuen lana utzi eta G2 Esports taldearentzat eduki esklusiboaren sortzaile izatera igaro zela iragarri zuen. Gaur egun, Twitchen edukiak sortzen ematen du denbora osoa.
Streamer gisa hainbat ekitaldi jendetsu antolatu ditu, hala nola La Liga Santander Challenge. La Liga Santander Challenge La Liga Santander eta Banco Santanderrekin elkarlanean egindako ongintzazko ekitaldi bat izan zen, Espainian 2020ko martxoan COVID-19ren ondorioz jasandako konfinamenduan garatua. Ekitaldiak milioi bat ikusle baino gehiago izan zituen eta 180.000 euro baino gehiago lortu zituen ongintzazko kausetarako. Vizz Agency eta Sony Musicekin batera, IbaiVision, Eurovision antzeko lehiaketa bat, ere antolatu zuen.

## Erreferentziak

* ↑ (Gaztelaniaz) «Ibai presentará un late night en U-Beat junto a Ander» The Gamer/Mundo Deportivo 2019-1-2.
* ↑ (Gaztelaniaz) «LaLiga y Banco Santander se unen al reto creado por Ibai Llanos, #LaLigaSantanderChallenge» La Liga 2020-3-20.
* ↑ (Gaztelaniaz) «Ibai Llanos y VIZZ lanzan IbaiVision, el primer talent show en Twitch» Webedia 2020-6-16.

## Kanpo estekak

* Datuak: Q83566876
* Multimedia: Ibai Llanos / Q83566876
# Ibai Lorak

Ibai Lorak Dantza Taldea Zallako (Bizkaia) euskal dantzetako taldea da, 1965ean sortua. Adin askotako jendeak osatzen du taldea, bai gazteak bai nagusiak, eta Enkarterriko herrietako jaietan dantzatu ohi dute.
Gaur egun, taldea 160 lagunek osatzen dute, eta herriko jende asko ibilia da taldean.
Urtean zehar, Ibai Lorak Dantza Taldeak ekitaldi askotan parte hartzen du, antolatzen nahiz laguntzen.
* Olentzero Egunean
* Ihauterietan
* Euskal Erromeria eta Bazkari Herrikoia
* Korrika egunean
* Bizkaiko Dantzari Egunean
* Arangurengo jaietan
* Otxarango jaietan
* Karmengo jaietan
* Zallako jaietan
* Elkartasun alardea
* Ezkontzetan
1991n (10. edizioa) eta 2015ean, (34. edizioa) Ibai Lorak Dantza Taldeak, Zallako Udalak eta Bizkaiko Dantzarien Biltzarrak Bizkaiko Dantzari eguna antolatu zuten Zallako herrian. Bizkaiko talde gehienak Zallara hurbildu ziren dantzatzera, 76 talde guztira.
2004ko abenduaren 22an Zallako antzokia martxan jarri zen. Han, Ibai Lorak Dantza Taldeak ia urtero urtero dantza erakustaldi bat prestatzen du.
Antzokian antolatutako ikuskizunetan ez da beti bakarrik aritu, eskualdeko beste taldeak gonbidatzen ditu:
* Eguzki Dantza Taldea, Balmasedakoa
* 2012an, Sa Colla Labritja, Eivissakoa, eta Coros y Danzas de Becerril de la Sierra, Madrilgoa, Herrien Arteko XVI. Folklore Jaialdiaren barruan (Ibarra-Kaldu Elkarteak antolatua).
* 2015ean, Amaiur Dantza Taldea, Iruñekoa, eta Asociacion de Coros de Nuestra Señora de la Soledad, Aceuchalgoa.
* 2017an, Los Jateros, Fregenal de la Sierra.
Azken urteetan taldekide kopurua hazi da, eta atzerriko herrietara ere joan da Euskal Herriko folklorea erakustera:
* 2012: Villasana de Mena (Burgos)
* 2013: Szeged (Hungría)
* 2014: Paris (Frantzia) eta Berlin (Alemania)
* 2015: Iruñea (Nafarroa Garaia) eta Aceuchal (Badajoz)
* 2016: Calarasi "Hora Mare"
* 2017: AWARDS FESTIVAL OF BRACCIANO
* 2018: Festisierra, Fregenal de la Sierra
Taldearen helburua da Euskal Herriko dantzak eta tradizioak Zallan eta bere inguruan mantentzea. Hurrengo belaunaldiei, arbasoengandik jasotako jakinduriak irakastea eta horrela euskal kulturari bizirik eustea. Taldea herriko kultura elkarte aktiboa izatea eta Zallako herrian folklore kultura ezartzea, adin guztietako lagunei elkartzeko eta dantzatzeko aukera bat emanda.

## Erreferentziak

* ↑ «Ibai Lorak Dantza taldea (Zalla)», Euskal Dantzarien Biltzarraren webgunea.

## Kanpo estekak

* Ibai Lorak, Facebooken.
* Datuak: Q20492020
# Ibai Zabala

Ibai Zabala Gandarias, pilota arloan Ibai Zabala izen-deiturez ezaguna (Berriz, Bizkaia, 1987ko maiatzaren 14a) esku huskako pilotaria da. Atzelari aritzen da, Asegarce enpresarekin. Estatistika ofizialen arabera, 1,86 metro luze da, eta 83 kilo pisatzen du. 2008an bihurtu zen profesional, eta maiatzaren 23an Elorrioko udal pilotalekuan jokatu zuen estreinako partida.
Buruz buru jokatzeko dohainik ez du, baina binaka nabarmendu da: bigarren mailako txapeldunorde izan zen 2009an, eta txapeldun 2010ean. Binakako txapelketa nagusian 2013an aritu zen lehenengoz, Aimar Olaizola aurrelaria lagun, eta finalerdietaraino iritsi ziren. 2014koan, eskuetako lesio batetik atera berritan, ez zen hasieratik aritu, baizik eta geroago sartu zen, Ladis Galartzaren ordez; Oinatz Bengoetxea aurrelaria izan zuen lagun, eta ez zuten finalerdietan sartzerik lortu.

## Kirol lorpenak
### Profesionaletan

* 2010eko bigarren mailako binakako txapelduna.
* 2009ko bigarren mailako binakako txapeldunordea.

### Amateurretan

* 2008ko Euskadiko binakako txapeldunordea

## Erreferentziak

* ↑ Lander IRUIN: «Ibai Zabala: "Gustura aritu naiz"», Berria, 2013-04-12.
* ↑ (Gaztelaniaz) Joseba LEZETA: «Triunfo de consolación de Olaizola II y Zabala en el Atano III (22-15)», Diario Vasco, 2013-04-14.
* ↑ (Gaztelaniaz) Igor G. VICO: «Ibai Zabala se gana el puesto», Deia, 2014-01-29.

## Kanpo estekak

* Enpresako fitxa
* Ibai Zabalaren fitxaketaren albistea (EiTB24)
* Datuak: Q12259340
# Sot de Chera

Sot de Chera (valentzieraz Sot de Xera) Valentziako Erkidegoko udalerria da, Serranos/Serrans eskualdean eta Valentziako probintzian kokatua.
2011ko urtarrilaren 1eko erroldaren arabera 458 biztanle zituen.

## Ikus, gainera

* Chera
* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1531605
* Multimedia: Sot de Chera / Q1531605
# Sota Kitano

Sota Kitano (japonieraz: 北野 颯太, Kitano Sota, 2004ko abuztuaren 13a -) Japoniako futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q101198640
# Sota-Aznar bulegoak

Sota-Aznar bulegoak Bizkaiko Bilbo hiriburuan dagoen eraikin bat da. Gaur egun Bizkaiko Foru Aldundiaren Herri Lan Sailaren egoitza da.
Eraikina Eduardo Aznar de la Sota eta Ramon de la Sota lehengusuen aginduz egin zuten Naviera Sota y Aznar ontzi-enpresaren bulegoak izateko. Beranduago, Gerra Zibilaren garaian Ramón de la Sota EAJekin leial mantendu zen. Aldiz, Eduardo Aznar Francorekin bat egin eta ondorioz, eraikinaren jabetza Eduardok hartu zuen.

## Kokalekua

Abando auzoan dago, Ibáñez de Bilbao kalearen 20. zenbakian, Mazarredo zumarkalearen izkinan eta Albia lorategiaren parean.
San Bizente eliza, Sabin Etxea eta Kafe Antzokitik hurbil dago.
* Gauez.
* Egunez.

## Historia

1916an Fernando Lindus Forge eta Manuel María Smith arkitektoek proiektatu eta eraiki zuten. Luzaroan Sota-Aznar enpresaren bulego eraikina izan zen. Gaur egun Bizkaiko Foru Aldundiaren Herri Lanak Sailaren egoitza da.

## Kanpo estekak

* Sota-Aznar bulegoak. Bilbaoarquitectura.com (Gaztelaniaz)
* Datuak: Q23845862
* Multimedia: Oficinas Sota-Aznar / Q23845862
# Sota Kasahara

Sota Kasahara (japonieraz: 笠原 宗太, 1976ko maiatzaren 9a - ) Japoniako futbolari ohia da.
Hainbat futbol taldetan jokatu du, esaterako Mito HollyHock.

## Kanpo estekak

* (Japonieraz) J.League Data Site
* Datuak: Q3248443
# Sota Kawasaki

Sota Kawasaki (japonieraz: 川﨑 颯太, Kawasaki Sota, 2001eko uztailaren 30a -) Japoniako futbolaria da.
Hainbat futbol taldetan jokatu du, esaterako Kyoto Sanga FC.

## Kanpo estekak

* (Japonieraz) J.League Data Site
* Datuak: Q89448881
# Sot de Ferrer

Sot de Ferrer Valentziako Erkidegoko udalerria da, Alto Palancia eskualdean eta Castellóko probintzian kokatua.
2009ko urtarrilaren 1eko erroldaren arabera 460 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1766245
* Multimedia: Sot de Ferrer / Q1766245
# Sota Chiba

Sota Chiba (japonieraz: 千葉 奏汰, 1995eko ekainaren 26a - ) Japoniako futbolaria da.
Hainbat futbol taldetan jokatu du, esaterako FC Machida Zelvia.

## Kanpo estekak

* (Japonieraz) J.League Data Site
* Datuak: Q18457548
# Sota Hamaguchi

Sota Hamaguchi (japonieraz: 濱口 草太, 1999ko martxoaren 22a - ) Japoniako futbolaria da.
Hainbat futbol taldetan jokatu du, esaterako Kamatamare Sanuki.

## Kanpo estekak

* (Japonieraz) J.League Data Site
* Datuak: Q52320124
# Sota Higashide

Sota Higashide (japonieraz: 東出 壮太, Higashide Sota, 1998ko abuztuaren 24a -) Japoniako futbolaria da.
Hainbat futbol taldetan jokatu du, esaterako Roasso Kumamoto.

## Kanpo estekak

* (Japonieraz) J.League Data Site
* Datuak: Q103312567
# Sota Hirayama

Sota Hirayama (japonieraz: 平山 相太, 1985eko ekainaren 6a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2010 | 4 | 3 |
| Guztira | 4 | 3 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q733535
* Multimedia: Sota Hirayama / Q733535
# Sirignano

Sirignano Italiako udalerri bat da. Avellinoko probintzian kokatuta dago, Campania eskualdean. 2.840 biztanle ditu, 6,19 kilometro koadroko azaleran banatuta.

## Mugakideak

Sirignanok honako udalerri hauekin egiten du muga:
Avella Baiano Mugnano del Cardinale Quadrelle Summonte Sperone

## Kanpo estekak

* Datuak: Q55114
* Multimedia: Sirignano / Q55114
# Sirin

Sirin Errusiako kondairetako pertsonaia mitologikoa da. Kimera bat da: burua eta bularra emakume eder batena dira baina gorputza hegazti batena, askotan hontz batena. Kondairaren arabera Eufrates ibaiaren inguruan edo Edenetik gertu bizi dira.

## Ezaugarriak

Normalean erdi-emakumeak eta erdi-hegaztiak diren izaki hauek oinarriak Antzinako Greziako kulturan dute. Gero, folklorean, lamien eta sirenen edo uhandreen munduarekin lotu ziren. Uhandreek, sirenak bezala, abesti ederrak kantatzen zituzten baina hauenak santuei eskainita zeuden eta etorkizuneko poztasunak iragartzen zituzten. Izan ere, gizonentzat arriskutsuak ziren: abestiak entzuten zituztenek dena uzten zuten sirinei jarraitzeko eta, azkenean, hiltzeko. Izaki hauek beldur arazteko zarata handiak sortu behar dira: kanpaiak jo, kanoikadak bota edo edozein zarata ozena sortu. XVII. eta XVIII. mendeetan Sirinen irudia aldatzen joan zen: paradisutik gertu bizi zirenez munduaren harmoniaren sinboloak bihurtu ziren.
Sirini entzun ahal izateko pertsonak oso zoriontsuak izan behar dira eta ikustea ere oso zaila da, oso azkarrak eta iheskorrak baitira; gizakion zorinoa horrelako da baita ere. Betiko poztasunaren, poztasuna zerutiarraren sinboloa dira.

## Erreferentziak

* ↑ http://www.bestiary.us/sirin.php
* ↑ https://books.google.com.au/books?id=a6OcPop-FwwC&pg=PA144&lpg=PA144&dq=Sirin+bird+of+paradise&source=bl&ots=jd8nMGsvqX&sig=osu86RBEHDRlXfXfayEuLR4ocuI&hl=ca&ei=PRLnSdjeFaCQ6APwrtXnAw&sa=X&oi=book_result&ct=result#v=onepage&q=Sirin%20bird%20of%20paradise&f=false

## Kanpo estekak

* Datuak: Q1140415
* Multimedia: Sirin / Q1140415
# Siriar txirriskila

Siriar txirriskila (Serinus syriacus) Serinus generoko animalia da. Hegaztien barruko Fringillidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Serinus
* Fringillidae

## Kanpo estekak

* World Bird Names
* Datuak: Q184295
* Multimedia: Serinus syriacus / Q184295
* Espezieak: Serinus syriacus
# Siriaren banaketa administratiboa

Siriaren banaketa administratiboa 14 muhafazah edo eskualdetan egiten da.
Eskualde hauek 60 barrutitan (mintaqah) eta azpibarrutitan (nahia) banatzen dira. Era berean, nawahi (pluralean) hauek herritan banatzen dira, banako administratibo txikiena direlarik.
* Damasko
* Rif Dimashq eskualdea
* Al Qunaytirah eskualdea
* Dar'a eskualdea
* As Suwayda eskualdea
* Homs eskualdea
* Tartus eskualdea
* Al Ladhiqiyah eskualdea
* Hama eskualdea
* Idlib eskualdea
* Alepo eskualdea
* Ar Raqqah eskualdea
* Dayr az Zawr eskualdea
* Al Hasakah eskualdea

## Ikus, gainera

* Siria

## Kanpo estekak

* Datuak: Q12267454
# Siriki

Sirikia Paraguaira joandako Sebastian Sasiain gatzagar nekazariak sortu zuen koktel alkoholduna da. Sasiainek, batiburrillo izeneko platera ere sortu zuenak, batiburrilloaren janaurreko edari gisa prestatu zuen.
Bai batiburrilloa, bai sirikia Paraguaiko Misionesko departamenduko plater eta edari tipiko bihurtu ziren hurrenez hurren. Izan ere San Juan Bautistako udalak eta Batiburrilloaren Batzordeak Batiburrilloaren, Sirikiaren eta Sanjoandar Txorizoaren Nazioarteko Jaialdia antolatzen dute urtero 2001az geroztik. Gainera, Paraguaiko Turismo Idazkaritza Nazionalak interes turistiko nazionaleko jaialdi izendatu zuen 2019an, 1408/2019 zenbakidun ebazpenean.

## Osagaiak

Sirikia ondorengo osagaiekin prestatzen da:
* Lima
* Kanabera-ron zuria
* Izotz-puskak
* Soda

## Prestaketa

Lehenik eta behin lima oso bati zukua ateratzen zaio. Ondoren, kanabera-ron zuri marra bat edo bi gehitzen zaizkio. Gero izotz-puskak jartzen zaizkio sodarekin batera. Bukatzeko osagai guztiak nahasi behar dira eta lima xerra bat edo bi jarri.
Azukrea hautazkoa da. Nahiz eta batzuek jarri, jatorrizko errezetak ez du azukrerik.

## Etimologia

Siriki hitza guaranieraz trago esan nahi duen syryky hitzetik dator.

## Erreferentziak

* ↑ (Gaztelaniaz) Montiel, Rafael. (2012-07-06). «Presentan la historia del batiburrillo» ABC Color (Noiz kontsultatua: 2024-06-12).
* ↑ (Gaztelaniaz) «Chorizo sanjuanino y batiburrillo platillos tradicionales de San Juan» ABC Color 2020-03-20 (Noiz kontsultatua: 2024-06-12).
* ↑ (Gaztelaniaz) Paraguaiko Kultura Idazkaritza Nazionala. (2020-01-26). Festival del Batiburrillo, Siriki y Chorizo Sanjuanino se reafirma como tradición en Misiones. (Noiz kontsultatua: 2024-06-12).
* 1 2 (Gaztelaniaz) Paraguaiko Turismo Idazkaritza Nazionalak. (2019-12-10). San Juan Bautista prepara su XIX edición del Festival del Batiburrillo. (Noiz kontsultatua: 2024-06-12).
* ↑ (Gaztelaniaz) Álvarez, Natalia. (2014-01-29). «Recetas: Siriki» Tembi'u Paraguay (Noiz kontsultatua: 2024-06-12).
* ↑ (Gaztelaniaz) Rivarola, Mariela. (2019-01-23). «¿Cómo se prepara el tradicional siriki sanjuanino?» Última Hora (Noiz kontsultatua: 2024-06-12).

## Ikus, gainera

* Batiburrillo
* Sebastian Sasiain

## Kanpo estekak

* Datuak: Q126554905
# Sirinhaém

Sirinhaém Brasilgo udalerri bat da, Pernambuco estatuan kokatua. 37.596 biztanle ditu 374,611 km²ko eremuan.

## Ikus, gainera

* Pernambuco

## Kanpo estekak

* Datuak: Q929655
* Multimedia: Sirinhaém / Q929655
# Siringomielia

Siringomielia bizkarrezur-muinaren eritasuna da. Erabat ezagutzen ez diren arrazoiengatik, kiste bat sortzen da bizkarrezurraren muinean, eta kalteak gertatzen dira neuronetan, baita oinazea eta tenperatura-aldaketa atzeman eta garunera igortzen dituzten nerbio-zuntzetan ere. Ondorioz, eskuetako giharrak ahuldu egiten dira, hatzek erpe-itxura hartzen dute, eta ez da hotzik, ez minik nabaritzen. Kasu batzuetan, kirurgia erabiltzen da likido zefalorrakideoaren bidean oztoporik bada.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1112977
* Multimedia: Syringomyelia / Q1112977
# Shaun Maswanganyi

Shaun Maswanganyi (Soweto, Johannesburg, 2001eko otsailaren 1a) atleta hegoafrikarra da, 2024ko Olinpiar Jokoetan zilarrezko domina eskuratu zuena 4x100 m erreleboen proban.

## Biografia

2019an Abidjanen jokaturiko 20 urtez azpiko txapelketan 200 metrotako txapelduna izan zen eta 100 metrotako txapeldunordea. 2020ko Tokioko Olinpiar Jokoetan hartu zuen parte 100 m eta 200 m probatan baina bietan finalerdietan kanporatua izan zen.
2024ko Parisko Olinpiar Jokoetan Hegofrikako taldearekin 4x100 m errelebotako proban zilarrezko domina eskuratu zuen.

## Palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris ( Frantzia) | 02 ! | 4x100 m erreleboak |
| Unibertsitateko Udako Munduko Jokoak ||||
| Urtea | Lekua | Domina | Proba |
| 2021 | Chengdu ( Txina) | 02 ! | 100 m |
| 2021 | Chengdu ( Txina) | 03 ! | 4x100 m erreleboak |
| Afrikako Txapelketa (20 urtez azpikoak) ||||
| Urtea | Lekua | Domina | Proba |
| 2019 | Abidjan ( Boli Kosta) | 01 ! | 200 metro |
| 2019 | Abidjan ( Boli Kosta) | 02 ! | 100 metro |

## Markak

* 60 metro - 6.56 (2023)
* 100 metro - 9.91 (2023)
* 200 metro - 19.99 (2023)

## Erreferentziak

* 1 2 (Ingelesez) https://trtafrika.com/sports/south-africa-wins-mens-4x100m-relay-silver-in-an-african-record-18194035.+«South Africa wins men's 4x100m relay silver in an African record - TRT Afrika» South Africa wins men's 4x100m relay silver in an African record (Noiz kontsultatua: 2024-08-22).
* ↑ (Ingelesez) staff, Sport24. «SA's new sprint star Shaun Maswanganyi qualifies for double at July's Olympics» Sport (Noiz kontsultatua: 2024-08-22).

## Kanpo estekak

* Datuak: Q107064054
* Multimedia: Shaun Maswanganyi / Q107064054
# Shaun Tan

Shaun Tan (Perth, Australia, 1974) artista, ilustratzaile, idazle eta zinemagile australiarra da. 2011n Astrid Lindgren Saria eskuratu zuen, Haur eta Gazte Literaturako saririk garrantzitsuenetarikoa. Marrazki bizidunetako film labur onenaren Oscar Saria ere jaso zuen 2011n, bere The Lost Thing liburuaren egokitzapenarekin.

## Bizitza

Shaun Tan 1974an jaio zen, Mendebaldeko Australiako hiriburuan, Perthen. Ama australiarra eta aita txinatarra ditu, marrazketa eta literatura zaleak biak, ondorioz, haien semeak ikasketetan eta lanbidean egindako aukera beti babestu eta sustatu izan dute. Gurasoek izan nahi zutena izaten utzi zietela dio Babar aldizkari digitalean egindako elkarrizketa batean. Etxean liburu asko ez zituztenez, udal liburutegira joan ohi zen Shaun Tan umetan. Eskolan, berriz, "good drawer" edo marrazkilari ona ezizena jarri zioten. Gerora Ingeles Literatura eta Arte Ederrak ikasi zituen Western Australia unibertsitatean.
Gaztetan hainbat fanzine eta aldizkaritan kolaboratzen hasi zen zientzia fikziozko eta beldurrezko istorioetarako ilustrazioak eginez. Ikasketak amaitzean, Haur eta Gazte Literaturara gerturatu zen eta bere lehen argitalpenak Gary Crew idazlearen lanak ilustratuz egin zituen.

## Erreferentziak

* ↑ (Ingelesez) A masterly visual storyteller. .
* ↑ (Ingelesez) «About me» www.shauntan.net.
* 1 2 (Gaztelaniaz) «Entrevista a Shaun Tan» http://revistababar.com.

## Kanpo estekak

* Shaun Tan-en web gune ofiziala
* Datuak: Q588933
* Multimedia: Shaun Tan / Q588933
# Shaushtatar

Shaushtatar, Mitanniko errege bat izan zen, K.a. XV. mendean errege izan zena.
Mitanniko tronuan bere aurrekoa izan zenaren semea zen, bere aurrekoa, Barattarna edo Parshatar ezezaguna izan. Bere errege zigilua, Nuziko artxibategiko gutun batean aurkitu zen. Bere erregealdia amaitu eta handik mende batera egin zen itun batean, Asiriako hiriburua zen Assur konkistatu eta arpilatu zuela esaten da, nondik, Washshukanniko bere jauregira urre eta zilarrezko ate batzuk eraman zituen.
Mitannik Sirian zuen eragina handitzea lortu zuen, Egiptok kanpo politikari uko egiten zion garaiarekin bat eginez, une horretan, Egipton Hatshepsut faraoi andreak gobernatzen zuelarik.
# Shavertown (Pennsylvania)

Shavertown Ameriketako Estatu Batuetako erroldak esleitutako leku bat da. Luzerne konderrian dago, Pennsylvania estatuan. 1.968 biztanle ditu, 3,2 kilometro koadroko azaleran banatuta.

## Ikus, gainera

* Luzerne konderria

## Kanpo estekak

* Datuak: Q586813
# Shaun Tomson

Shaun Tomson (Durban, 1955eko abuztuaren 21a) hegoafrikar surflaria da.
Hegoafrikan jaio zen familia judu batean. Durbango hondartzetan ikasi zuen surfa egiten anaiarekin eta lehengusuarekin. Nataleko Unibertsitatean eta Bostongo Ipar-ekialdeko Unibertsitatean merkataritza eta lidergoa ikasi zituen.
1969an, Hawaiira joan zen, eta olatu handietan surf egiteko zaletasuna hartu zuen. 19 surf proba irabazi zituen eta 1977an munduko txapeldun izan zen. "Free Ride" belaunaldiko kide izan zen Australiako beste surflari batzuekin batera, eta garai guztietako 10 surflari onenetako bat dela uste da. Surfrider Foundationeko kide eta enbaxadorea da. Gaur egun Kalifornian bizi da.
# Shaun arditxoa

Shaun arditxoa (ingelesez: Shaun the Sheep) Erresuma Batuko stop-motion haur telesaila bat da. 2007ko martxoaren 5an CBBC katean aireratzen hasi zen. Timmy Time deritzon spin-off telesaila ere badu.
Euskal Herrian ETB3an aireratu ohi da.

## Pertsonaiak

* Shaun: ardia eta telesaileko protagonista.
* Bitzer: artzain txakurra.
* Shirley: artaldeko ardirik zaharrena.
* Timmy: Shaunen lehengusua, artaldeko bildots bakarra.
* Timmyren ama: Shaunen izeba.
* Artaldea: ardietan ohikoa ardi bakoitzak besteari jarraitzeko joera du.
* Baseritarra: gizon burusoila, baserriaren jabea.
* Txerri Bihurriak
* Pidsley: baserritarraren katu hori handia.

## Erreferentziak

* ↑ Shauna arditxoa. Eitb.com

## Kanpo estekak

* Shaun arditxoaren webgunea (Ingelesez)
* Shaun arditxoaren ikuskizun handia (Ingelesez)
* Shaun arditxoa ikusgai. Eitb.com
* Datuak: Q477959
* Multimedia: Shaun the Sheep / Q477959